8.  การควบคุมภายในและการบริหารจัดการความเสี่ยง

บริษัทฯ ให้ความสำคัญต่อระบบการควบคุมภายในอยางต่อเนื่อง ได้กำหนดและแบ่งแยกหน้าที่
ความรับผิดชอบ รวมถึงอำนาจบริหารไว้เป็นลายลักษณ์อักษร
นอกจากนี้งานตรวจสอบภายในเป็นหน่วยงานอิสระที่รายงานตรงต่อคณะกรรมการตรวจสอบ
ยังช่วยคณะกรรมการตรวจสอบและคณะกรรมการบริษัทฯ
ในการประเมินความเพียงพอของระบบการควบคุมภายในที่เหมาะสมกับการดำเนินธุรกิจ
มีการติดตามประเมินผลเพื่อดำเนินธุรกิจไปได้อย่างมีประสิทธิภาพ
โดยมีการบริหารความเสี่ยงในระดับที่ยอมรับได้และมีการปฏิบัติตามระบบและระเบียบข้อบังคับต่างๆ
รวมถึงนโยบายและขั้นตอนการปฏิบัติงานเกี่ยวกับการบริหารความเสี่ยงในการดำเนินธุรกิจและความเสี่ยงทางการเงิน
โดยมี 5 องค์ประกอบหลักสำหรับการควบคุมภายใน ดังต่อไปนี้

1.  สภาพแวดล้อมการควบคุม

-   บริษัทฯ ตระหนักในการสร้างความซื่อสัตย์และจรรยาบรรณ
    จึงได้มีการจัดทำข้อกำหนดเกี่ยวกับจริยธรรม (Code of Conduct)
    สำหรับฝ่ายบริหารและพนักงาน
    อีกทั้งยังจัดให้มีกระบวนการสื่อสารข้อกำหนดเกี่ยวกับจริยธรรมให้ฝ่ายบริหารและพนักงานทุกคนได้รับทราบ

-   คณะกรรมการบริษัทและผู้บริหารคำนึงถึงโครงสร้างองค์กร อำนาจการจัดการ
    และความรับผิดชอบที่เหมาะสม
    จึงได้มีการกำหนดโครงสร้างองค์กรที่สนับสนุนการดำเนินงานของฝ่ายบริหาร
    เพื่อให้การควบคุมภายในเป็นไปอย่างมีประสิทธิภาพ มีการแบ่งแยกหน้าที่ในส่วนงานที่สำคัญ
    ทำให้เกิดการตรวจสอบถ่วงดุลระหว่างกัน
    มีงานตรวจสอบภายในที่ขึ้นตรงกับคณะกรรมการตรวจสอบ และมีสายการรายงานที่ชัดเจน

-   บริษัทฯ มีนโยบายที่จะพัฒนาบุคลากรให้มีความรู้ ความสามารถ
    พร้อมที่จะสนับสนุนเป้าหมายขององค์กร
    โดยจัดให้มีการฝึกอบรมประจำปีทั้งภายในและภายนอกเป็นประจำทุกปี

-   บริษัทฯ
    สนับสนุนให้พนักงานมีความรับผิดชอบต่อหน้าที่และผลงานตลอดจนมีมาตรวัดความสำเร็จของงาน
    เพื่อให้รางวัลตอบแทนอย่างเหมาะสม

2.  การประเมินความเสี่ยง

บริษัทฯ ตระหนักถึงความสำคัญของการประเมินความเสี่ยง
ซึ่งเป็นเครื่องมือในการส่งสัญญาณถึงความเสียหายที่อาจจะเกิดขึ้น
ดังนั้นความเสี่ยงทั้งจากภายในและภายนอก อาทิเช่น
ความเสี่ยงจากอัตราแลกเปลี่ยนเงินตราระหว่างประเทศ ราคาน้ำมัน อุบัติเหตุ
การขาดแคลนบุคลากรที่มีความเชี่ยวชาญ ค่าใช้จ่ายในการบำรุงรักษา
จึงถูกนำมาพิจารณาอย่างต่อเนื่องโดยฝ่ายบริหาร
และนำไปสู่การกำหนดกระบวนการในการลดความเสี่ยงดังกล่าว

3.  กิจกรรมการควบคุม

บริษัทฯ ได้กำหนดกระบวนการเพื่อสร้างระบบควบคุมวิธีปฏิบัติงาน
เพื่อลดความเสี่ยงของการไม่บรรลุวัตถุประสงค์ขององค์กรให้อยู่ในระดับที่เหมาะสม เช่น
จัดทำนโยบายและระเบียบวิธีปฏิบัตงานในประเด็นเกี่ยวกับธุรกรรมด้านการเงิน การจัดซื้อ
และการบริหารทั่วไป มีการแบ่งแยกหน้าที่ความรับผิดชอบในงานที่ต้องอนุมัติ
แยกออกจากหน้าที่บันทึกรายการและข้อมูลสารสนเทศ
และหน้าที่ในการดูแลจัดเก็บทรัพย์สินออกจากกัน
กระบวนการสร้างการควบคุมทั่วไปของระบบสารสนเทศ
ผู้บริหารได้มีการกำหนดการเข้าถึงการใช้สารสนเทศของบริษัทไม่ว่าจะอยู่ในรูปแบบอิเล็กทรอนิกส์หรือไม่ก็ตาม
อีกทั้งบริษัทฯ ได้มีมาตรการที่รัดกุมเพื่อติดตามให้การทำธุรกรรมของผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าวต้องผ่านขั้นตอนการอนุมัติที่กำหนด

4.  ระบบสารสนเทศและการสื่อสาร

บริษัทฯ มีจัดเตรียมข้อมูลทางการเงินหรือข้อมูลอื่นๆ
ที่มีคุณภาพอย่างเพียงพอต่อการตัดสินใจและได้มีจัดเก็บเอกสารประกอบการบันทึกบัญชีและบัญชีต่างๆ
ไว้อย่างเป็นหมวดหมู่และได้ใช้นโยบายบัญชีตามหลักการบัญชีที่รับรองทั่วไปและเหมาะสมกับธุรกิจที่บริษัทดำเนินการอยู่
โดยอาศัยระบบสารสนเทศและการสื่อสารข้อมูลเป็นส่วนสนับสนุนที่สำคัญ เช่น
จัดให้ช่องทางการสื่อสารพิเศษ / ลับเพื่อให้บุคคลต่างๆ ภายในบริษัทสามารถแจ้งข้อมูล /
เบาะแสเกี่ยวกับการฉ้อฉลหรือทุจริตภายในบริษัท โดยผ่านกล่องรับคำร้องเรียน
ส่วนช่องทางการสื่อสารกับภายนอกบริษัทนั้น บริษัทฯ จัดให้มีเจ้าหน้าที่หรือหน่วยงาน นักลงทุนสัมพันธ์
เพื่อให้ทราบถึงข้อบกพร่องและปัญหาการดำเนินงาน เป็นต้น

5.  การติดตามและประเมินผล

บริษัทฯ มีการทบทวนผลการดำเนินงานและเป้าหมายที่วางไว้เป็นประจำ โดยคณะกรรมการบริษัท
ทั้งนี้ ฝ่ายตรวจสอบภายในได้ดำเนินการตรวจสอบระบบควบคุมภายในอย่างสม่ำเสมอ
ตามแผนงานการตรวจสอบประจำปี และรายงานผลการตรวจสอบแก่คณะกรรมการตรวจสอบ ณ
ปัจจุบัน ยังไม่พบข้อบกพร่องที่เป็นสาระสำคัญ
แต่ได้ให้ความเห็นในการปรับปรุงระบบการควบคุมภายในบางจุดที่ได้ตรวจพบ
โดยแผนกตรวจสอบภายในของบริษัทฯ
มีหน้าที่สอบทานเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทฯ
ได้ดำเนินการอย่างมีประสิทธิภาพภายใต้แนวทางที่กำหนด รวมถึงกฎหมายที่เกี่ยวข้อง

คณะกรรมการได้ประเมินความเพียงพอของระบบการควบคุมภายใน โดยอ้างอิง
“แบบประเมินความเพียงพอของระบบการควบคุมภายใน”
ของสำนักงานคณะกรรมการกำกับหลักทรัพย์และตลาดหลักทรัพย์ โดยแบ่งเป็นด้านต่างๆ 5 ด้านคือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตามแล้ว เห็นว่าบริษัทฯ
มีการควบคุมภายในเพียงพอและมีการพัฒนาด้านการบริหารความเสี่ยงที่เหมาะสมแล้ว

บริษัทฯ ได้จัดตั้งฝ่ายตรวจสอบภายในขึ้นมา
และได้ทำหน้าที่ปฏิบัติงานสอบทานการควบคุมภายในของบริษัทฯ ได้เป็นอย่างดี
โดยมีการรายงานตรงต่อคณะกรรมการตรวจสอบในด้านการประเมินความเพียงพอของระบบการควบคุมภายในให้มีโครงสร้างการควบคุมภายในครบทั้ง
5 องค์ประกอบตามมาตรฐาน COSO (Committee of Sponsoring Organization of the
Treadway Commission) มีการสอบทานประเด็นทางด้านการบัญชีการเงิน
การปฏิบัติตามระบบและระเบียบข้อบังคับต่างๆ
รวมถึงนโยบายและขั้นตอนการปฏิบัติงานเกี่ยวกับการบริหารความเสี่ยงในการดำเนินธุรกิจ
ความเสี่ยงทางการเงิน และการกำกับดูแลกิจการที่ดี